Seven (ჯონგუქის სიმღერა)

Seven — სამხრეთ კორეელი მომღერლის, BTS-ის წევრ ჯონგუქის სიმღერა ამერიკელი რეპერ Latto-ს მონაწილეობით. იგი სინგლის სახით 2023 წლის 14 ივლისს, Big Hit Music-ის მეშვეობით გამოიცა. სიმღერის პროდიუსერები არიან ენდრიუ ვატი და Cirkut, რომლებმაც ჯონ ბელიონთან, Latto-სა და თერონ მაკიელ თომასთან ერთად დაწერეს. სიმღერა წარმოადგენს რომანტიკულ UK garage სტილის პოპ-ტრეკს, რომელიც საყვარელ ადამიანთან მთელი დროის გატარების სურვილზე მოგვითხრობს. ასევე გამოიცა სიმღერის არაცენზურული (explicit) ვერსია, რომელიც მოგვიანებით ჯონგუქის სადებიუტო სტუდიურ ალბომში „Golden“ შევიდა.

სინგლი ორმოცდაათზე მეტი ქვეყნის მუსიკალურ ჩარტებში მოხვდა და პირველი ადგილი დაიკავა ინდოეთში, ლატვიაში, მალაიზიასა და სინგაპურში. მან დებიუტი აშშ-ის Billboard Hot 100-ისა და Global 200-ის სათავეში დაიკავა, რაც როგორც ჯონგუქისთვის, ისე Latto-სთვის ნომერ პირველი ჰიტი გახდა. სიმღერამ ასევე პირველი ადგილი დაიკავა Billboard-ის „Hits of the World“ ჩარტებში ჰონგ-კონგში, ინდონეზიაში, მალაიზიაში, ვიეტნამში, სამხრეთ კორეაში, ფილიპინებსა და ტაივანში.

„Seven“-მა მესამე ადგილი დაიკავა გაერთიანებული სამეფოს სინგლების ჩარტში და დაამყარა რეკორდი, როგორც კორეელი სოლო შემსრულებლის ყველაზე მაღალი დებიუტი ისტორიაში. გარდა ამისა, სიმღერა საუკეთესო ათეულში მოხვდა ავსტრალიაში, კანადაში, ირლანდიაში, იაპონიაში, ლიეტუვაში, პერუში, პარაგვაიში, ახალ ზელანდიაში, სამხრეთ კორეასა და შვეიცარიაში. მან ასევე მოხსნა რეკორდი, როგორც ისტორიაში ყველაზე სწრაფმა სიმღერამ, რომელმაც Spotify-ზე მილიარდ სტრიმინგს გადააჭარბა და საბოლოოდ 2023 წლის ყველაზე პოპულარული კოლაბორაცია გახდა ამ პლატფორმაზე.

წინაპირობა და გამოშვება
2023 წლის 29 ივნისს, Big Hit Music-მა Weverse-ის საშუალებით გამოაცხადა, რომ სინგლი 14 ივლისს გამოვიდოდა. ციფრული სინგლის გამოშვებამდე, 3 ივლისს, სტრიმინგ სერვისებზე (Spotify, Apple Music) ხელმისაწვდომი გახდა ჯონგუქის ადრინდელი სიმღერები „Still with You“ და „My You“, რომლებიც მანამდე მხოლოდ SoundCloud-სა და YouTube-ზე იყო განთავსებული. 7 ივლისს გამოქვეყნდა კონცეპტუალური ფოტოები და მოკლემეტრაჟიანი ფილმი, რასაც 13 ივლისს ოფიციალური მუსიკალური ვიდეოს თიზერი მოჰყვა.

ტექსტი და კომპოზიცია
„Seven“ აღწერილია, როგორც „ენერგიული საზაფხულო სიმღერა“. მუსიკალურად ეს არის UK garage ჟანრის პოპ-სიმღერა აკუსტიკური გიტარის ჟღერადობითა და დასამახსოვრებელი მელოდიით. ტექსტობრივად, „Seven“ არის რომანტიკული სერენადა, ყოველი დღის, ყოველი წამის საყვარელ ადამიანთან გატარების სურვილზე.

მუსიკალური ვიდეო
მუსიკალური ვიდეოს რეჟისორები არიან ბრედლი და პაბლო, მასში მონაწილეობს სამხრეთ კორეელი მსახიობი ჰან სო-ჰი, რომელიც ჯონგუქის შეყვარებულის როლს ასრულებს. ვიდეო ასახავს მთელ კვირას (სიმღერის ტექსტის შესაბამისად) და აჩვენებს ჯონგუქის კომიკურ მცდელობებს ჰანის ყურადღების დასაბრუნებლად, რაც ხშირად გოგონას გაღიზიანებას იწვევს.

 სიუჟეტი  
ვიდეო იწყება ორშაბათს, სადაც წყვილი რესტორანში კამათობს, რა დროსაც მიწისძვრა ხდება. სამშაბათს ჯონგუქი სოჰის სერენადებს უმღერის მატარებლის ფანჯარაზე ჩამოკიდებული. ოთხშაბათს ის ცდილობს ჰანის ყურადღების მიპყრობას დატბორილ სამრეცხაოში. ხუთშაბათს მას მანქანა ეჯახება, როცა გოგონასთვის ყვავილების მიცემას ცდილობს. პარასკევს ჯონგუქი ქარიშხალში მიჰყვება მას. შაბათს, ჯონგუქის „დაკრძალვის“ დროს, Latto თავის რეპ-ნაწილს კუბოზე დგომით ასრულებს, რის შემდეგაც ჯონგუქი მოულოდნელად „ცოცხლდება“. კვირას ის დაკიდებული პლატფორმიდან უმღერის მას. ვიდეოს ბოლოს ჰანი საბოლოოდ ჰკიდებს ხელს ჯონგუქს და ისინი ერთად მიდიან წვიმაში.

ცოცხალი შესრულება
ჯონგუქმა „Seven“ პირველად გამოსვლის დღეს, ნიუ-იორკის ცენტრალურ პარკში, „Good Morning America“-ს საზაფხულო კონცერტების სერიის ფარგლებში შეასრულა. მან ასევე იმღერა BBC Radio 1-ის „Live Lounge“-ში და ლონდონში, მდინარე ტემზასთან გამართულ „The One Show“-ზე. 23 სექტემბერს, „Global Citizen Festival“-ზე, მას სცენაზე პირველად შეუერთდა Latto. სიმღერის ერთადერთი შიდასახელმწიფოებრივი (კორეული) შესრულება შედგა გადაცემაში „Inkigayo“ 2023 წლის 30 ივლისს.

სქოლიო

BTS 정국, 11월 솔로 앨범 '골든' 발매…흥행 신화 잇는다
"BTS Jungkook's Seven Makes History By Becoming Fastest Song To Cross 1 Billion Streams"
"Jung Kook Releases His Highly Anticipated Debut Solo Album 'Golden'"
"Jung Kook of BTS Launches Solo Single, 'Seven,' With a Surprise Latto Feature: 'I Want to Show a More Mature and Grown Version of Myself'"
"BTS' Jungkook releases 'Still With You' and 'My You' on streaming services"
"BTS' Jung Kook Collabs With Alesso for Dance Remix of 'Seven': Stream It Now". Billboard. Archived
"BTS's Jungkook drops solo debut single 'Seven'"
BTS 정국, 출연 없이도 '음악중심' 1위
კატეგორია:2023 კატეგორია:მუსიკა კატეგორია:სამხრეთი კორეა კატეგორია:აშშ
კატეგორია:სამხრეთკორეელი მომღერლები